**1. časť úloh z biológie**

**Tečúce vody**

**Voda je nevyhnutnou podmienkou života pre všetky organizmy. Má veľký význam ako zložka životného prostredia. Ak vodné rastliny a živočíchy stratia svoje životné prostredie – zahynú.**

**Tečúce vody** sú vody, ktoré tečú rôznou rýchlosťou. Medzi tečúce vody patria **bystriny, potoky, rieky, kanály.**Aj tečúce vody sú domovom rôznych organizmov.

**Horské potoky**, kde je čistá studená voda s dostatkom kyslíka, sú domovom rastlín s menším vzrastom, pijavíc, vodných mäkkýšov, lariev hmyzu, rakov, pstruhov.

 **Voda v strednom toku** tečie pomalšie a obsahuje menej kyslíka. Je domovom pre šťuky, sumce, bociany, volavky, kormorány.

**Živočíchy žijúce v tečúcich vodách**

**Rak –** žije v potokoch a malých riekach, len v čistej vode. Skrýva sa pod kameňmi. Živí sa hmyzom, rybami, telami mŕtvych živočíchov. Telo má pokryté pancierom – ako rastie, pancier si zvlieka. Na chytanie potravy má klepetá.

**Pstruh potočný –** žije v horských potokoch, v studenej vode. Často vyskakuje nad hladinu, pretože chytá poletujúci hmyz.

**Šťuka** – je dravá ryba, má ozubené ústa, živí sa rybami.

**Ostriež** – dravá ryba

**Zubáč** – má ostré zuby

**Pleskáč** – živý sa drobnými živočíchmi na riečnom dne, zdržiava sa v húfoch

**Sumec** –naša najväčšia ryba, môže vážiť až 50 kg a merať 2 metre

**Úhor** – má podobné telo ako had

**Okolie vody**Brehy vôd sú husto porastené rastlinami. V okolí vôd je množstvo hmyzu. Ich larvy sa väčšinou vyvíjajú vo vode. Hniezdia tu aj vtáci.

**Živočíchy žijúce pri vode a v okolí vody**

**Ovad –** jeho larvy žijú v bahne vôd, samice sa živia krvou zvierat aj človeka

**Komár** – samice cicajú krv, larvy sa vyvíjajú v čistých vodách

**Vážka** – samec sa farebne odlišuje od samice

**Šidlo** – podobá sa na vážku, má dlhé štíhle bruško

**Salamandra** – žije vo vlhkých lesoch, má čierno žlté sfarbenie. Na tele má žľazy, ktorých výlučky sú dráždivé. Nikdy ju nechytaj do ruky!

**Skokan zelený** – obýva vlhké lúky, vyskytuje sa aj v lese

**Rosnička** – žije na močaristých miestach, má hladkú zelenú kožu

**Užovka –** neškodný had, má dve žlté škvrny za hlavou, dobre pláva vo vode. Loví žaby, hmyz, myši. Prehĺta ich celé. Keď sa užovka cíti ohrozená, predstiera, že je mŕtva.

V okolí vôd žije veľa vtákov. Robia si hniezda medzi vodnými rastlinami. Vedia dobre plávať – majú na nohách plávajúce blany. Pri chvoste majú tukovú žľazu. Z nej si mastia perie, aby sa im nepremáčalo.

**Kačica divá** – samec a samica sa líšia sfarbením

**Hus divá** – predchodca husi domácej, má hnedosivé perie

**Labuť** – čisto biela, žijú v pároch

**Bocian** – živí sa žabami, rybami. Hniezdi na vysokých stromoch, komínoch, strechách

**Čajka** – dobre pláva aj lieta

**Rybárik** – pekne sfarbený vták, pomocou zobáka si vyhlbuje na brehu nory, tam odchováva mláďatá.

**Sťahovavé vtáky**

Odlietajú do teplých krajín v zimnom období – labuť, hus divá, bocian.....

Na brehoch vôd žijú aj cicavce.

**Bobor** – má hustú kožušinu, ktorá neprepustí vodu, má plávajúce blany, hustý chvost. Stavia si vo vode obydlie z konárov, koreňov.

**Vydra –** žije vo vode

**Rastliny rastúce v okolí vody**

**Záružlie –** má pekné žlté kvety, je jedovaté

**Nezábudka** – rastie na vlhkých miestach, má svetlomodré kvietky

**Iskerník** – rastie celá pod vodou, nad hladinou sa rozvinú žlté kvietky

**Stromy v okolí potokov a riek**

**Vŕby –** ich súkvetia sú jahňady – hovorovo bahniatka

Topole – dorastú až na výšku 30metrov

Jelša – má lepkavé listy, jahňady drevnatejú na šištičky

**Úloha**

Doplň správne slová do viet:

plávajúcich blán, podmienka života, zdrojom kyslíka, tukovú žľazu, hniezdia, zahynú, sťahovavé vtáky

Voda je základná ......................................................................................

Pre vodné organizmy je.................................................................................

Vodné vtáky dobre plávajú pomocou...............................................................

Pri chvoste majú...................................................................................................

Medzi vodnými rastlinami si robia............................................................................

Niektoré vtáky nenájdu cez zimu dostatok potravy. Aby prežili odlietajú do teplejších krajín.

Nazývame ich ...........................................................................................................................

Ak stratia živočíchy svoje prirodzené vodné prostredie.........................................................